Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: 1. Az Alkotmánybíróságnak a jelen ügyben irányadó hatáskörét az Alkotmánybíróságról szóló 1989. évi XXXII. törvény
Paragraph Index: 816

3. Az Alkotmánybíróság megállapítja azonban, hogy a népszavazásra feltenni javasolt kérdésben szereplõ, sms-ben leadható szavazat önmagában nem eredményezi a szavazati jog titkos gyakorlása elvének sérelmét; a kérdésben tartott eredményes népszavazás esetén a jogalkotó kötelessége, hogy az íly módon lebonyolítandó szavazás titkosságát, valamint a választójog közvetlen és személyes gyakorlásának feltételeit megfelelõen biztosítsa. Az eredményes népszavazást követõen tehát nem az Alkotmány 71. § (1) bekezdését kellene módosítani, hanem az sms útján történõ voksolásnak az alkotmányos követelményekkel összhangban álló technikai feltételeit kell megteremteni. Mindezek alapján az Alkotmánybíróság álláspontja szerint az országos népszavazás kezdeményezésére irányuló aláírásgyûjtõ ív mintapéldányán szereplõ kérdésben tartott eredményes népszavazás nem teszi szükségessé az Alkotmány módosítását. Ebbõl következõen az OVBh. által az aláírásgyûjtõ ív mintapéldányán szereplõ kérdés hitelesítésének megtagadásul megjelölt indokot az Alkotmánybíróság nem találta megalapozottnak, ezért

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes